พรรคฝ่ายค้าน มีความพร้อมสำหรับการอภิปรายไม่ไว้วางใจ  มั่นใจมีหลักฐานเอาผิดรัฐบาลได้
นายสุทิน คลังแสง ประธานวิปฝ่ายค้าน กล่าวถึงการอภิปรายไม่ไว้วางใจรัฐบาล ว่าขณะนี้มีความพร้อมมาก เพราะได้ดำเนินตามขั้นตอนอย่างต่อเนื่อง เริ่มตั้งแต่การฟังเสียงประชาชน นำข้อมูลมาวิเคราะห์ร่วมกันภายในพรรคและนำไปประชุมร่วมของพรรคฝ่ายค้าน ขณะนี้อยู่ระหว่างขั้นตอนการปรับเนื้อหาให้ชัดเจน เน้นอภิปรายปัญหาโควิด เศรษฐกิจและการทุจริต จะชี้ให้เห็นว่ามีการซ้ำเติมสถานการณ์โควิดกับเศรษฐกิจด้วยการทุจริตนายสุทิน ยังกล่าวเพิ่มเติมว่า แม้การอภิปรายยังไม่เกิดขึ้น แต่เชื่อว่ารัฐบาลจะหมดความชอบธรรม เพราะสังคมได้อภิปรายมามากพอแล้วและหลังการอภิปรายเสร็จสิ้น จะพิจารณายื่นให้องค์กรอิสระตรวจสอบต่อไปด้วย